CELEX: 62013CA0674
Language: et
Date: 2015-05-06 00:00:00
Title: Kohtuasi C-674/13: Euroopa Kohtu (teine koda) 6. mai 2015. aasta otsus – Euroopa Komisjon versus Saksamaa Liitvabariik (Liikmesriigi kohustuste rikkumine — Ühisturuga kokkusobimatuks tunnistatud abi — Pakiteenuste turg — Komisjoni otsus — Abi täies ulatuses tagasinõudmise ja kava tuleviku tarbeks muutmise kohustus — Võetavad meetmed — ELTL artikli 108 lõige 2 — Määrus (EÜ) nr 659/1999 — Artikli 14 lõige 3)

29.6.2015   
            
            
               ET
            
            
               Euroopa Liidu Teataja
            
            
               C 213/8
            
         Euroopa Kohtu (teine koda) 6. mai 2015. aasta otsus – Euroopa Komisjon versus Saksamaa Liitvabariik
   (Kohtuasi C-674/13) (1)
   
   ((Liikmesriigi kohustuste rikkumine - Ühisturuga kokkusobimatuks tunnistatud abi - Pakiteenuste turg - Komisjoni otsus - Abi täies ulatuses tagasinõudmise ja kava tuleviku tarbeks muutmise kohustus - Võetavad meetmed - ELTL artikli 108 lõige 2 - Määrus (EÜ) nr 659/1999 - Artikli 14 lõige 3))
   (2015/C 213/11)
   Kohtumenetluse keel: saksa
   
      Pooled
   
   
      Hageja: Euroopa Komisjon (esindajad: T. Maxian Rusche ja R. Sauer)
   
      Kostja: Saksamaa Liitvabariik (esindajad: T. Henze ja J. Möller)
   
      Resolutsioon
   
   
               1.
            
            
               Kuna Saksamaa Liitvabariik ei ole autonoomselt piiritlenud asjaomast turgu, et täita komisjoni 25. jaanuari 2012. aasta otsust 2012/636/EL meetme C 36/07 (ex NN 25/07) kohta, mida Saksamaa on rakendanud äriühingu Deutsche Post AG kasuks, eesmärgiga teha kindlaks, kas pakkide vedamise teenus ühe ettevõtja juurest teise juurde kujutas endast esiteks ajavahemikul 2003-2012 ja teiseks alates 2012. aastast eraldi tooteturgu, siis on Saksamaa Liitvabariik rikkunud ELTL artikli 108 lõikest 2 ja nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad [ELTL artikli 108] kohaldamiseks, artikli 14 lõikest 3 ning selle otsuse artiklitest 1, 4, 5 ja 6 tulenevaid kohustusi.
            
         
               2.
            
            
               Mõista kohtukulud välja Saksamaa Liitvabariigilt.
            
         
      (1)  ELT C 45, 15.2.2014.